**ОТЧЕТ**

**ЗА ДЕЙНОСТТА НА НЧ”СЪБУЖДАНЕ-1927” ЗА 2020 ГОДИНА**

НЧ”Събуждане-1927” започна дейността си през 2020 год. с акцент върху следните основни задачи:

1.Партньорство на читалището с Общината,с училището,НПО и предимно местната общност с цел намиране и път към работещите хора за привличането им в дейността.

2.Подпомагане на традиционните читалищни дейности и търсене на нови съвременни форми за тяхното развитие и предаване.

3.Необходимост от подкрепа и насърчаване на любителското творчество,насочено към нематериалното културно наследство.

4.Формиране на читалището като място за общуване и контакти,за повишаване ролята му за социална и културна интеграция на различни социални общности.

5.Опазване на духовните ценности и развитие на творческите способности.

**| Библиотечната дейност** е класирана като много важна част от работата на читалището с акцент за растеж през 2021 година.

Компютърният център на читалището предоставя електронни услуги в областите: заетост, здраве, култура, образование, административни услуги. Масовите начинания на библиотеката се посрещат с голям интерес от страна на учениците от ОУ,,Хр.Смирненски “:

* 147 г. от обесването на Васил Левски (1837-1873).Запознахме членовете на читалището и учениците от клуб”Млад приятел на книгата”с живота и делото на Апостола на свободата. Рецитирахме стихове за Левски.
* 01.03 – Работилница за мартеници.Изработване на мартеници и посрещане на Баба Марта заедно с учениците от ОУ”Христо Смирненски”. Посещение на Баба Марта в детската градина. Запознаване на децата с легендите, обичаите.
* 03.03- Отбелязахме Националния празник на България заедно с членове от клуба „Млад приятел на книгата“ и членове на читалището
* На 07.05.2020 г. с членовете на клуб „Млад приятел на книгата“ бе отбелязана 90 годишнината от рождението на българския поет Пеньо Пенев.
* На 22 април в библиотеката заедно с членовете на клуб „Млад приятел на книгата“ отбелязахме международния ден на книгата. Проведохме маратон на четене. Участниците бяха наградени с грамоти за участие.
* На 02.06.2020 г. с кратка беседа и петминутно мълчание по време на сирените почетохме паметта на Христо Ботев и падналите за свободата на България.
* На 15.06.2020 г. бе подредена временна витрина,посветена на българския възрожденец Паисий Хилендарски.
* На 27.06.2020 г. бе отбелязана 170 годишнина от рождението на Иван Вазов.
* На 06.07.2020 г. в читалищната библиотека стартира Забавно лято 2020 с участието на деца.
* На 18.07.2020 г. в библиотеката на читалището отбелязахме 183 г. от рождението на Апостола на свободата Васил Левски /1837-1873/.
* На 20.07.2020г. подадохме проектно предложение в МК по Проект”Българските библиотеки- съвременни центрове на четене и информираност”.
* На 04.09.2020 г. в библиотеката на читалището с децата от клуб ”Млад приятел на книгата” отбелязахме 129 г. от Съединението на Княжество България и Източна Румелия.
* На 26.09.2020 г. в библиотеката на читалището с децата от клуб ”Млад приятел на книгата” отбелязахме 122 г. от рождението на Христо Смирненски, български поет/1898-1923/На 21.09.2020 г. в библиотеката на читалището бе отбелязана 112 г. от провъзгласяването на Независимостта н а България /22 септември 1908/.
* През м.септември читалището беше одобрено по Проект”Българските библиотеки –съвременни центрове на четене и информираност” на МК.
* На 09.11.2020 г. в библиотеката на читалището отбелязахме 140 год. от рождението на българския писател Йордан Йовков.

Читалищната библиотека работи всеки ден от 9:00 - 13:00 часа и от 14:00- 18:00 ч.

Брой регистрирани читатели за 2020 - 116 бр.

Брой читателски посещения за 2020 -610 бр.

Брой заета литература за 2020 – 1531 бр.

Друга важна част от работата ни е **художествената** **самодейност**.

* На 06.01. съвместно с Кметство Радиево организирахме и проведохме хвърляне на кръста в река Мартинка ,която се намира между селата Радиево и Голямо Асеново.
* На 21 януари бе отпразнуван Бабинден. Групата за народни обичаи представиха обичая “Бабуване”. Поднесохме скромен подарък на м.с.Добринка Радева.
* На 14.02. бе отпразнуван Трифон Зарезан с възпроизвеждане на ритуала „Зарязване на лозата” и избиране на цар на виното,който бе проведен в дома на Пенка и Христо Христови.Последва дегустация на вина и общо веселие на площада пред читалището.
* На 01.03. - Сирни Заговезни -Ден на прошката,бе отбелязан със запалване на огъня в центъра на селото. Група за народни обичаи възпроизведе обичая”Хамкане”с участие на децата от селото. Детска танцова група „Тракийче“и танцовият състав към читалището с изпълненията си допринесоха за повдигане настроението на присъстващите зрители.
* 02.03 – Работилница за мартеници.Изработване на мартеници и посрещане на Баба Марта заедно с учениците от ОУ”Христо Смирненски”.Запознаване на децата с легендите, обичаите. Закичване с мартеници учениците и жителите на селото.
* На 03.03.2020 г. с част от самодейците и децата от клуб „Млад приятел на книгата“ с кратка беседа и стихове бе отбелязан Националният празник на България.
* 08.03. – отпразнуван бе международния ден на жената с поздрави към всички жени.
* Предвид обявената противоепидемична обстановка в страната за известен период от време бяха преустановени всякакви дейности от страна на самодейците.
* На 05,06, 07.09.2020 г.по решение на читалищното настоятелство самодейците участваха във фестивала „Етно ритми 2020” Златни пясъци.
* На 12.09.2020 г.бе отпразнуван юбилей на певческите фолклорни групи – 25 год. от създаването на женска фолклорна група и 20 год. от създаването на мъжка и смесена фолклорни групи.

* На 27.09.2020 г. участие на самодейците в празника „Песен се пее,хоро се вие край Сакара” в село Студена община Свиленград.
* На 01.10.2020 г.със самодейци от трета възраст бе отбелязан Деня на възрастните хора.
* На 11.10.2020 г. бе организиран от кмета на селото Красимир Христов и арендатора Боян Гьоков молебен за дъжд,отслужен от отец Христо, и курбан за всички самодейци и жители на селото в голямата приземна зала на читалището.
* На 08.11.2020 г. проведохме онлайн Фолклорен фестивал „Тракия пее” – Преглед на мъжки фолклорни групи.

* На 25.12.2020 г. мъжка фолклорна група заедно с председателя и секретаря на читалището участваха в инициативата „Коледа и за медиците ни в МБАЛ „Св.Екатерина” Димитровград.

**ДРУГИ ДЕЙНОСТИ**

* На 16.04.2020 г. НЧ»Събуждане-1927» кандидатства и бе одобрена кандидатурата му по поект»Обединени срещу КОВИД 19».

Читалището получи дарение от 10 000 лв. и на 11.05.2020г. стартира работа по предоставяне на топъл обяд на 45 човека за 45 дни.На потребителите бяха раздадени и маски,дезинфектанти,калцуни и ръкавици за еднократна употреба.

* На 24.05.20 г.пред читалището бе отбелязан празника на славянската писменост с «Върви,народе,възродени» и подходяща музика,а секретарят Тотка Григорова съвместно с кмета на селото Красимир Христов посетиха учители-пенсионери и им връчиха цветя и поздравителни адреси.
* На 01.06.20 г.при спазване на всички препоръчителни мерки отново пред читалището на площада бе отбелязан Денят на детето.Децата получиха от читалището балони,шапки,маски и свирки,а от дарителите – сладолед и сладкиши.
* На 02.06.20 г. с група деца положихме цветя пред паметната плоча.
* На 11.06.2020 г. бе организирана среща с потребителите на проекта и им бе измервана температурата с безконтактни термометри.
* На 24.06.2020 г. при закриване на работата по проекта на лицата-потребители бе раздаден безплатен парацетамол.
* През месеците октомври,ноември и декември 2020 год. работихме по проекта „Човек е най-висок,когато се наведе да помогне на дете” на Програма „Ирис” и Фондация „Работилница за граждански инициативи”.

Председател: Румен Димов